โครงการในอนาคต (Future Plan)

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน)
เป็นบริษัทที่ทำธุรกิจการผลิตและการจัดจำหน่ายสื่อสิ่งพิมพ์เกือบทุกชนิด (ยกเว้นหนังสือพิมพ์รายวัน)
ได้ถือเอาปี 2546 เป็นปีต่อเนื่องของแผนพัฒนาธุรกิจของบริษัทฯ เรื่อยมา
และถึงแม้ว่าเศรษฐกิจในปี 2550 จะยังทรงตัว แต่บริษัทมีความมุ่งมั่นที่จะเติบโตอย่างต่อเนื่อง
โดยมุ่งเน้นธุรกิจที่พัฒนาคุณภาพชีวิตของคน เพื่อสร้างสรรค์สิ่งที่ดีให้แก่ครอบครัวและสังคมไทย
โดยกำหนดวิสัยทัศน์ในการดำเนินงานและโครงการในอนาคตสำหรับปี 2551 ดังนี้

1.  สายธุรกิจสำนักพิมพ์

นิตยสาร บริษัทฯ
ได้วางแผนเพื่อขยายตลาดผู้อ่านด้วยการวางแผนการตลาดโดยมุ่งเน้นจัดกิจกรรมกับผู้อ่าน
เพื่อปลุกหน้านิตยสารให้มีชีวิตที่ผู้อ่านสามารถมีส่วนร่วมได้อย่างใกล้ชิด
เพื่อตอกย้ำความเป็นผู้นำในตลาดนิตยสาร และรักษาฐานผู้อ่านได้อย่างยั่งยืน
รวมทั้งผลักดันนิตยสารอื่น ๆ ให้เติบโตและก้าวขึ้นสู่อันดับหนึ่งในตลาด
นอกจากนี้บริษัทยังได้จัดหน่วยงานเพื่อวิเคราะห์รูปแบบการนำเสนอให้ตอบสนองความต้องการของผู้อ่านมากยิ่งขึ้นข

หนังสือเล่ม โดยในปี 2551 บริษัทฯ ได้วางแผนเชิงรุก
เพื่อกระตุ้นให้กลุ่มเป้าหมายสนใจและรักการอ่านมากยิ่งขึ้นด้วยการนำเสนอและคัดสรรหนังสือที่ดีผลิตออกมาจำหน่ายอย่างต่อเนื่อง
เพื่อตอกย้ำจุดยืนในการสร้างนักอ่านรุ่นเยาว์ควบคู่ไปกับการสร้างสรรค์สังคมไทยให้ดีงามและมีศีลธรรม
โดยบริษัทมีเป้าหมายในการผลิตอยู่ที่ประมาณ 400 ปก

ธุรกิจท่องเที่ยวและอบรมสัมมนา บริษัทได้ย้ายหน่วยงานพัฒนาธุรกิจไปอยู่ที่สำนักงานอรุณอมรินทร์
เมื่อเดือนกุมภาพันธ์ 2550 ทำให้มีพื้นที่รองรับการขยายงานได้เพิ่มขึ้น โดยในปี 2551
บริษัทมีแผนการพัฒนาเส้นทางการท่องเที่ยวให้มีความแตกต่าง
และแปลกใหม่ทั้งในประเทศและต่างประเทศ คุณภาพระดับสากล หลากหลายโครงการ
ด้วยบริการท่องเที่ยวภายในแนวคิด “The service you can trust”
ที่มุ่งเน้นการบริการที่ลูกค้าไว้วางใจและเชื่อถือได้ ส่วนธุรกิจอบรมสัมมนา
เป็นอีกหนึ่งกิจกรรมคุณภาพที่บริษัทมุ่งสร้างสรรค์หลักสูตรภายใต้แนวคิด Learning for better
living ที่ให้ทั้งสาระความรู้และความบันเทิงที่หลากหลาย โดยต่อยอดมาจากเนื้อหา (Content)
ของบริษัทมาสรรค์สร้างเป็นหลักสูตรอบรมสัมมนาต่าง ๆ ทั้งด้านการออกแบบตกแต่งบ้าน อาหาร
สุขภาพ ความงาม และพัฒนาทักษะต่างๆ เช่น การเขียน การแปล เป็นต้น

งานแฟร์ บริษัทมีการจัดแสดงงานแฟร์หลักที่สำคัญ 3 งานต่อปี โดยในปี 2551
บริษัทจัดงานบ้านและสวนแฟร์ เป็นปีที่ 9 ที่ศูนย์การแสดงสินค้าอิมแพค เมืองทองธานีในพื้นที่
40,000 ตารางเมตร ต่อมาคืองานอมรินทร์บุ๊คแฟร์จัดเป็นครั้งที่ 6 และงาน Health & Cuisine
& Beauty Festival จัดเป็นครั้งที่ 5 ที่ศูนย์การประชุมแห่งชาติสิริกิติ์
เป็นการต่อยอดคอนเทนน์ผ่านงานแฟร์
จนงานแฟร์กลายเป็นจุดแข็งหนึ่งที่สามารถสร้างการเติบโตให้กับบริษัทได้อย่างต่อเนื่อง
ด้วยเหตุนี้บริษัทวางเป้าหมายในการจัดงานแฟร์อื่นๆ ที่เกี่ยวเนื่องกับนิตยสารเพิ่มขึ้น
โดยผ่านหน่วยงานคุณภาพเพื่อศึกษาและวิเคราะห์โอกาสและสภาพแวดล้อมทางการตลาด
รวมถึงพฤติกรรมและความต้องการของกลุ่มเป้าหมายได้อย่างแม่นยำ

รายการโทรทัศน์ ในปี 2551 บริษัทได้วางแผนเพื่อตอกย้ำความเป็นผู้นำด้าน Content
และต่อยอดธุรกิจด้วยการนำเสนอรายการโทรทัศน์เพิ่มอีก 3 รายการ
โดยพิจารณาถึงสภาพเศรษฐกิจ และการใช้จ่ายในการโฆษณาไปพร้อมกัน
และยังคงพัฒนาเนื้อหาสาระอย่างต่อเนื่องของรายการ “คลับสุขภาพ” ซึ่งออกอากาศทุกวันอังคาร
ทางสถานีโทรทัศน์สีกองทัพบกช่อง 7

  1.2 สายธุรกิจโรงพิมพ์

คุณภาพของงานเป็นหัวใจสำคัญของโรงพิมพ์
ปัจจุบันผลงานระดับคุณภาพสูงจำนวนมากได้จัดทำและจัดพิมพ์ ณ โรงพิมพ์แห่งนี้ ในด้านการผลิต
บริษัทฯ มีแผนการที่จะนำเครื่องจักรและอุปกรณ์ที่มีความทันสมัยในด้านเทคโนโลยีการผลิตใหม่ ๆ
เข้ามาเพิ่มเติม และทดแทนตามระยะเวลาที่เหมาะสมและต่อเนื่องตลอดเวลา
เพื่อเพิ่มขีดความสามารถในการรองรับ ปริมาณงานผลิตของสายธุรกิจสำนักพิมพ์
และสายธุรกิจโรงพิมพ์ที่มีปริมาณเพิ่มขึ้น และในปี 2551
บริษัทอยู่ในระหว่างการเตรียมจัดซื้อที่ดินแปลงใหม่ในทำเลยุทธศาสตร์ที่ไม่ห่างไกลจากที่เดิม
เพื่อรองรับการเติบโตของโรงพิมพ์ในอนาคต